Manden var tiltalt for at have røvet Shell-tanken på Løvbakken i Nørresundby den 31. oktober 2010. Han blev dømt for at true tankpasseren til at udlevere 750 kroner i kontanter og 3.200 kroner i skrabelodder. Derudover blev han dømt for at stjæle fra en landejendom i Gl. Skørping den 29. november 2010. Her stjal han et tv, kyllinger, sodavand, øl og vin til en samlet værdi af 4.000 kr. Han skød ved samme lejlighed to rådyr på naboens mark i Gl. Skørping - uden at have tilladelse til at gå på jagt. Manden erklærede sig skyldig i tyveri og ulovlig jagt, men ikke i røveriet i Nørresundby. Han blev idømt syv måneders betinget fængsel, en tillægsbøde på 2.500 kroner samt at betale sagens omkostninger. Han modtog dommen, som han nu har 14 dage til at anke.
En mand er ved Byretten i Aalborg blevet idømt syv måneders betinget fængsel for røveri, tyveri og ulovlig jagt.